यू–१९ का अनिल छानिए
राष्ट्रिय यू–१९ टोलीका ब्याट्सम्यान अनिलकुमार साहलाई समेट्दै नेपाली राष्ट्रिय क्रिकेट टोलीलाई दोस्रो चरणमा खेलाडी छनोट गरिएको छ । विश्व क्रिकेट लिग च्याम्पियनसिपअन्तर्गत यूएईविरुद्ध हुने अन्तिम चरणको खेलका लागि २० सदस्यीय टोली घोषणा गरिएको हो ।
काठमाडौं — राष्ट्रिय यू–१९ टोलीका ब्याट्सम्यान अनिलकुमार साहलाई समेट्दै नेपाली राष्ट्रिय क्रिकेट टोलीलाई दोस्रो चरणमा खेलाडी छनोट गरिएको छ । विश्व क्रिकेट लिग च्याम्पियनसिपअन्तर्गत यूएईविरुद्ध हुने अन्तिम चरणको खेलका लागि २० सदस्यीय टोली घोषणा गरिएको हो ।गत साता मलेसियामा सम्पन्न एसीसी यू–१९ एसिया कप क्रिकेटमा अनिलले गतिलो प्रदर्शन गरेका थिए । उनले प्रतियोगिताको सेमिफाइनलमा नेपाल अफगानिस्तानसँग पराजित हुँदा अर्धशतक बनाएका थिए । यसअघिको छनोटमा यू–१९ टोलीबाट उत्कृष्ट प्रदर्शन गर्ने दुई खेलाडी क्याम्पमा राखिने बताइएको थियो । अनिलले क्याम्पमा राम्रो प्रदर्शन गरेपछि दोस्रो चरणमा स्थान बनाएका हुन् । हङकङविरुद्ध अघिल्लो चरणको टोलीमा रहेका ब्याट्सम्यान नरेश बुढाएर र स्पिनर सुसन भारी भने यसपल्ट टोलीमा परेनन् । क्याम्पमा रहेका अलराउन्डर महबुब आलम र सौरभ खनालले चोटका कारण क्याम्प छाडेका थिए । चोटका कारण हङकङविरुद्ध अनुपस्थित शक्ति गौचन टोलीमा फर्किएका छन् ।आईसीसी प्रतिनिधि अमिनुल इस्लाम, मुख्य प्रशिक्षक जगत टमाटा र कप्तान पारस खड्काको तीन सदस्यीय समितिले टोली छनोट गरेको हो । १४ सदस्यीय अन्तिम टोली र ४ वैकल्पिक खेलाडीको घोषणा केही दिनमै हुनेछ । टोली : अनिलकुमार साह, वसन्त रेग्मी, विनोद भण्डारी, दिलीप नाथ, दीपेन्द्रसिंह ऐरी, ज्ञानेन्द्र मल्ल, हसिम अन्सारी, जितेन्द्र मुखिया, करण केसी, कुशल भुर्तेल, ललित भण्डारी, मोहमद आरिफ शेख, पारस खड्का (कप्तान), सागर पुन, सन्दीप लामिछाने, शक्ति गौचन, शरद भेषावकर, सिद्धान्त लोहनी, सोमपाल कामी र सुशील कँडेल ।